
ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
· privind  transmiterea în folosință gratuită a terenului în suprafață de 1349 mp către Agenția Națională pentru Locuințe și asigurarea finanțării unor cheltuieli aferente obiectivului "Bloc locuințe pentru tineri, destinate închirierii -24 u.l."

Analizând proiectul de hotărâre înregistrat sub nr. 64/3.06.2026 privind  transmiterea în folosință gratuită a terenului în suprafață de 1349 mp către Agenția Națională pentru Locuințe și asigurarea finanțării unor cheltuieli aferente obiectivului " Bloc locuințe pentru tineri, destinate închirierii – 24 u.l.", inițiat de primarul orașului,
Având în vedere :
- adresa nr. 7814/14.05.2026 a AGENȚIEI NAȚIONALE PENTRU LOCUINȚE, înregistrată la sediul Primăriei orașului Boldești-Scăeni sub nr. 7868/14.05.2026;
- referatul de aprobare, înregistrat sub nr. 9007/3.06.2026;
- raportul de specialitate întocmit de compartimentul de resort, înregistrat sub nr. 9008/3.06.2026;
- art. 108 lit. d) şi art. 349 din OUG nr. 57/2019  privind Codul administrativ, cu modificările şi completările ulterioare;
- art. 3 alin.(1) din Legea nr. 152/1998 privind înființarea Agenției Naționale pentru Locuințe, republicată, cu modificările și completările ulterioare;
- art. 2 alin. (1) din  Normele metodologice pentru punerea în aplicare a prevederilor Legii nr. 152/1998 privind  înființarea  Agenției  Naționale  pentru  Locuințe aprobate prin Hotărârea Guvernului nr. 962/2001,  cu modificările şi completările ulterioare;
- extrasul de carte funciară eliberat pentru numărul cadastral 25404;
-  avizul secretarului general, înregistrat sub nr. 9043/3.06.2026;
- avizele comisiilor de specialitate nr.1 şi nr. 2 dezvoltarea economico-socială şi de mediu, cooperarea interinstituțională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul art. 129 alin. (2) lit. c) și alin. (6) lit. b), art. 139 alin. (3) lit. g) şi 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

	Consiliul Local al orașului Boldeşti-Scăeni, întrunit în ședința publică extraordinară din data de 3.06.2026, adoptă prezenta hotărâre:

Art.1. Se aprobă transmiterea în folosință gratuită a terenului în suprafață de 1349 mp, situat în județul Prahova, oraşul Boldești-Scăeni, strada Fagului, nr. 5B, înscris în CF sub nr. 25404,  având datele de identificare prevăzute în anexa care face parte integrantă din prezenta hotărâre.



Art.2. Terenul identificat la art.1 face parte din domeniul public al orașului Boldești-Scăeni și se transmite în folosință gratuită catre Agenția Națională pentru Locuințe pe toată durata realizării investiţiei "Bloc locuințe pentru tineri, destinate închirierii - 24 u.l."
Art.3. (1) Predarea terenului se va face în condițiile legii, prin contract de transmitere în folosință gratuită încheiat între Orașul Boldești-Scăeni și Agenția Națională pentru Locuințe.
          (2) Se împuternicește primarul orașului să semneze contractul prevăzut la alin. (1).
Art.4. Se aprobă asigurarea din bugetul local a fondurilor necesare execuției utilităților aferente construcției, precum şi a sistematizării amplasamentului(apă, canalizare, energie electrică, gaze, telefonie, căi de acces, alei pietonale, spații verzi, etc.).
Art.5. Prezenta hotărâre se comunică prin intermediul Serviciului patrimoniu local și monitorizare servicii publice, Serviciului urbanism, amenajarea teritoriului, achiziții publice, cadastru, control comercial și transport local, informatică, Agenţiei Naţionale pentru Locuinţe și se aduce la cunoștință publică prin publicarea pe pagina de internet boldesti-scaeni.ro, în secțiunea Monitorul Oficial Local.

